N BP PY-I-IIY.IY. 
N ö — 7 , 
N = 
5 * > ST = — a fAr 
> 7 


— * — di — — = 


— 


A en 
ER: 


— 
on 


e 
aM, 
5 2 


, 


2 TUE 
ae N 


f \ 4 7 
I { 1 
1 J 0 5 PT a if i — * 
4 1 e N 
f \ N 1 h u, / / 7 

* 5 U . 1 

7 N A e 

/ / 0 * / 

. 1 1 
„ f a) 
; 


N 
w 


or = «| 
K 
C 


KL 
5 
N 
\ 

ex 


f 


AZ), 


7 


— 5 
\ 2 g — 
/ N 2 — — 


1 | 


a (CU a«- 


f 
0. 


‚ 
5 
5 
1 
€ 


Relation 


Herz Petri Kernan 
des de Quir Spaniſchen Hauptmans ꝛc. 


So er König. May. in Spanien ꝛc. Von dem new 
erfundnem vierten theil der Welt fo bißher in Map⸗ 
pis oder Landafflen Ferra Auſtralis incognita genannt) 
vnd deſſelben Laͤnder / Reichtumb vnd Frucht⸗ 

barkeit ꝛc. vbergeben. 


In Spaniſcher Sprach zu Pampelona 

mit deß Koͤniglichen Raths erlaubnuß getruckt / 
ffetzo e zu ie ins Teutſch 
gebracht. | 

Relation von denn new 


eefundtnen Thel der Welt. 


As newlich erfundne Land/ dem 
N ET), 5 nackzurechnen] ſo ich geſehen / vnd davon 
, Hauptmann Ludwig de Vaez de Torres 
mein Almirall E. May. berichtet hat / iſt 
vngezweifelt ſo groß zu ſchaͤtzen / als gantz 
Furopa, klein A la, biß zum Meer Caſpi⸗ 
um genant / vnd Per ſien / ſampt allen ans 
8 i e grentzeten Inſeln deß Mediterraniſchen 
vnd boben a Meers / darunder ich auch Engel vnd Ir⸗ 
Land begriffen will haben. Diſe bißher vnbekandte Landſchafften 
machen den vierten thell deß Globi, erſtrecken ſich auch ſo weit / daß 
ſie zweymal ſo vil Koͤnigreich vnnd Laͤnder in ſich beſchlieſſen / als 
die / ſo E. May. diſer zeit beherꝛſchet / zu dem daß ſie weder an die 
Tuͤrcken / Moren / vnd andere dergleichen Nationes, ſo E. May⸗ 
Koͤnigreich vnd Laͤnder anzufechten pflegen / beruͤhren. 

Alle vorgemelieerfundne Land fallen vnder die torridam Zo- 
nam, vnd beruͤren dero etliche die Lincamæquinoctialem, welche 
braut mag ſeyn von 90. Grad / vnnd andere was wenigs minder 
a A ij wann 

wann ſie vberſich ſteigen / wie zuuer muten / wirdt es Landtſchafften 
haben / deren Innwohner Antipotes ( das iſt / ſo die Füeß gegen 
uns keren) welche beſſer ſein als das hirzlichfie Landt in Africa vnd 
gantz Europa / ſampt was es noch weiters in groß Aſia hat. Hie⸗ 
neben iſt zuwiſſen daß / dieweil die Landtſchafften / ſo ich geſehen ) 5. 
Graden beſſer fein als Hiſpanien (wie hernach ſolle erzelt werden) 
daß die andere / fo dieſelbe in der höhe vbertreffen ein weltliches Pa⸗ 
radeiß ſein muͤſſen. 

Zu dem ſein diſe erfundne Landſchafften mit Voͤlcker wol be⸗ 
ſetz / welcher farb vnd geſtalt vnderſchidlich iſt / nemblich weiß / Oli⸗ 
uen farb / vnd ſchwartzbraun / auch auß diſen vnder einander ver⸗ 
miſcht / etlicher Haar ſein ſchwartz / lang vnd fliegend / der andern 
krauß zuſamen gelauffen / anderer weiß vnnd zart / wecher vnder⸗ 
ſchid ein vnfelbars zeichen einer groſſen Handtirung vnd gewerb. 
Deß halben ( wie dan auch von wegen der fruchibarkeit deß Lands) 
vnd dieweil es allda kein geſchütz noch andere dergleichen Bichſen 
oder Handrohr hat / damit man die Leut beſchaͤdigt vnnd erwuͤrgt / 
iſt diſer vnd anderer vr ſachen halben gentzlich zuglauben / daß es vn⸗ 
ſeglich vil Leut habe / bey denen kein Kunſt weder groß noch klein zu 
funden / weder Mawren noch Feſtungen / weder Konig noch Ge⸗ 
ſatz / ſonder fein nicht anders als einfältige Hayden / in zwitracht 
vnd feindefchafft under ſich ſelbs zerteilt / hre gemaingliche Waf⸗ 
fen fein Boͤgen / vnd Pfeil ohne Gifft / Stab / Spieß / vnd hiltzene 
Wurff pfeil / ſonſt bedecken ſie jhre heimliche Ort am Leibꝛſein ſau⸗ 
ber / froͤlich / vernuͤnfftig / vnd wie ichs erfahren / angenem / vnd hold⸗ 
ſelig darauß zuhoffen / daß ſie vermittelſt Goͤttlicher Gnaden vnd 
guͤtlicher ſanffter mittel / leichtlich zubefridigen / vnnd zu vnderich⸗ 
ten ſein werden. Die Heuſer ſeind auß holtz gebaut mit Palmen⸗ 
bleter bedeckt / wuͤrcken Thuch vnd andere Naͤsz / ſie arbeiten den 
Mar melſtein / marken Pfeiffen / Paucken vnd huͤtztine 8 

Leffel/ ſte haben Tempel / halten Begraͤbnuſſen / iſt auch in ſhren 
Haͤuſern alles fein ordenlich angeſtelltꝛſie bedienen ſich vil der Peꝛ⸗ 
lenmutternen Schalen / darauß machen ſie Saͤgen / Angel / klein 
vnnd groſſe Maͤdeyen / ſo ſie an Halß hencken / vnd andere fachen. 
Die / ſo in den Inßlen woß nen / haben jre wolgemachte Schifflein / 
ſo taugentlich genug von einer Landſchafft zu der anderen zufaren / 
welches alles ein groſſes anzeigen / daß ſie ein benachbartes Volck 
von mehrer Pollicey haben muͤſſen / wie auch diß / daß fie Schwein 
vnd Huͤner verſchneiden. Ihr der JInnwohner Bꝛroꝛ iſt von drey⸗ 
erley wurtzen / deren es ein groſſe anzahl hat. Sie er naͤren ſich ohne 
einige arbeit / dann erſtgemelte Wurtzien bedorffen meht muͤhe nit / 
als daß man ſie grabe vnd koche. Sie ſein wolgeſchmach / geſund / 
vnd ſaͤttigen wol / laſſen ſich auch lang auffbehalien. Es hat ſolche 
Wurtzen / ſo einer Elen lang / vnd einer halben dick ſeyn / auch der⸗ 
ſelben vilerley vnnd in groſſer anzahl. Alda werden gefunden gute 
Platani von ſechſerley Sorten / vnd groſſe anzahl Mandelbaͤum 
von viererley Sorten / groſſe Obos, fo ein Frucht welche der groͤſſe 
vnd geſch mach nach den Kuͤttenen gleich / vil Land auß Pomeran⸗ 
gen vnd Limon baͤum / welche die Indianer nit eſſen / vñ noch mehr 
außbuͤndige groſſe ond kleine Fruchten / fo man geſehen / vnd geſ⸗ 
ſen / vil vnd groſſe Zuckerrohr / auch ein anzeigen von Oepflen / es 
hat vnzahlbar vil Palmen baͤum / auß welchen man alsbald einen 
Safft kan ziehen / der ſich an Statt deß Weins Hoͤnigs vnnd Eſ⸗ 
ſigs gebrauchen laſſet. Die Palmenaͤpflein fein gar gut zu eſſen. 
Diſer Palmen frucht fein auch wie die groſſe Kirbiß. Wann fie 
noch gruͤn fein / dienen ſie an ſtatt deß gartengewachs / ſo manCar⸗ 
dos nennet / der kern iſt wie ein Ziger. Wann ſie zeitig / iſt fie ein 
gute Sp iß vnd Tranck zu Waſſer vnnd Land / wann ſie alt / gibt 
ſie gut Oel zu breñen / auch zu Artzney wie der Balſam. Dit rinden 
gibt gute Flaſchen vnd Gſchirꝛ die auſſer Schelffen taugen für ein 
a: | A ij Werck 

Werck die Schiff zuuer ſchoppen vnd zuberaiten / auch aller ley dar 
zu nohtwendige Sailler vnd Strick / wie dann auch zu den Jewr⸗ 
londen auß den aͤſten / von den Blättern macht man die Schiffſe⸗ 
gel / auch Tapezereyen / damit man pflegt die Haͤuſer zu vmbhen⸗ 
gen / auß den geraden / vnnd hohen Troͤmen oder Balcken / bawel 
man Haͤuſer / macht Bretter / Spieß / Waffen / Ruder / ſampt an⸗ 
deren vil mehr notwendigen ſachen. 

Ferner iſt zuuermercken / daß diſe Palmenwaͤld gleich ſamb ein 
Meingarten ſeyn / darinn das gantze Jahr ein Weinmet ſo kein ar 
bait braucht / noch Gelt oder Zeit koſtet. Das Gaͤrtelwerck ſo wir 
geſehen / ſein Kirbes / gar vil vnnd groſſe Früchten fo die Spanier 
Bledos / vnd Verdolagas nennen. Man hat auch anzeigen von 
Eꝛbiſſen geſehẽ. Das fleiſch fo fic haben / iſt von heimiſchẽ Schwein 
den vnſern gleich / vnnd deren ein geoſſe anzahl / wie auch Hennen / 
Coppaunen / Rebhuͤner / Enten / Tur teltauben / heimiſche Tau⸗ 
ben vnd Gaiſſen / welche auch der Hauptman geſehn. Die India⸗ 
ner haben auch war zeichen von Khůen vnd Büpflen geben. Die 
anzahl der Viſch auch groß / als Pargos peſces Reyes Mer Hecht 
Stock fiſch / Platteiß / Hering / Ahl / Krebs / vnd andere vil ſorten 
Fiſch fo hie nit zubeſchreiben / vñ deren namen ich mich nit kan erin⸗ 
nern vnd muß deren noch ein groſſe anzahl haben / die weil die obge⸗ 
mellen alle nur vmb die Schiff herumb gefangen worden. Wofern 
man nun obgemeltes wol betrachtet / wir dt ſich erfinden / daß man 
alsbald von obbenanten fachen allerley herrliche Speyſen wird ges 
nie ſſen koͤnnen / darunder auch Marmeladen / Mar zapan von aller⸗ 
ley ſorten / ohne was von auſſen hin zubringen / vnnd zur Proftant 
auff die Schiff / wirdt gut ſczweinẽ Fleiſch vnd Schuncken / ſampt 
ſchmaltz fo man von den groſſen ſch weinen außlaſſen / kan auch 
gleichs fals an Eſſiz nit manglen / iſt hieneben zu mercken / daß vil 
der obgemellen fach den vnſern gleich / vnnd das es wol deren mehr 

mag 

mag haben / dañ diſes Landts eygnſchafft alle ſachen / was in Euro⸗ 
pa zufinden ertragen kan. 

Die Reichtumben fein Silber vnnd Perlen die ich geſehen / vnd 
Gold / ſo der eine Hauptman geſehen hat / laut ſeines Berichts / 
welches die drey Coſtbarlichſte ſachen ſein / ſo die Natur erzeuget. 
Es hat groſſe anzahl Muſcatnuͤß vnd Bluͤe / Pfeſfer vnd Imber / 
ſo wir beyde geſehen / auch anzaigen von Zimmetrinden / ja es mag 
auch wol Negelein haben / dieweil es die andere ſorten allda hat / ne⸗ 
ben dem daß diſe Land den Mollucenſiſchen Inſulen Ternate vnd 
Bach ian parallela fein / das iſt / gleich entgegen ligen / vnd von we⸗ 
nig vnderſchid. Allda hat es auch gelegenheit Seyden vnd Zucker 
zumachen. So iſt gleichfals gut Buano vnnd vnſaͤglich vil anders 
Holtz zu finden vnd auß den Palmen man fo vil Schiff kan machen 
als man will / ſampt allen jhren Seglen / Stricker vnd Saylern / 
von aller ley ſorten / darunder ein theil vnſerm Hauff nit ungleich / 
von dem Oel der Palmen Früchten / vnd Ku biß kan man einfach 
machen Galgala genannt / welche an ſtatt deß Bechs diene. Man 
hat gleichwol auch ein art von Hartz geſehen welch es die Indianer 
zum verbichen jhrer Schiff gebrauchen / vnnd dieweiles Gaiſſen 
vnd Khuͤe hat / wurde Cordowon vñ Leder / auch Inſch let vnd gro⸗ 
fer vber fluß Fleiſch nit manglen / wie dann auch von den Immen 
ſo man geſehen / Hoͤnig vnnd Wachs verhanden. Auſſer diſer 
Reich tuen allen fein wol mehr anzaigungen einer groͤſſern / nem̃⸗ 
lich der Situs vnd glegenheit der Landtſchafften / welche ſampt dem 
fleyß vnd fuͤrſichtigkeit / auch daß das Land vber daojenig / fo es für 
fich ſelbs guts hat / alles was wir in Europa haben / taugenlich if 
herfür zubringen vnd zutragen / der wegen ich ſolche ſachen als bald 
dahin zuführen vor habens bin / neben den fuͤrtrefflichſten vnd nutz⸗ 
lichſten ſachen ſo in Peru vnd noua Hiſpania wachſen. Diß alles 
wirdt diß Land ſo reich machen das es nicht allein genugſamb na 

ſich ſampt gantz America zuerhalten / ſondern auch Hiſpanien zus 
bereichen / wie ichs dann im Werck will erweiſen / wan mix von an⸗ 
deren zu vollziehung diß wercks wirdt beyſtandt geſchehen. 

Vnd dieweil das jenig / was ich geſehen / alles nur am geſtadi deß 
Meers in acht zunemmen geweſen / iſt wol zuuerhoffen / es in dem 
inneꝛn Land noch vil herꝛlichere ſachen vnd Reichtumb haben werd. 
Weiter iſt zuwiſſen das mein meinung vnd vorhaben geweſt / allein 
ein ſolches groſſes Land zuſuchen / ſo ich gefunden wie diſes iſt / vnd 
daß ich wegen meiner Kranckheit vnd anderer vrſachen (deren ich 
geſchweig) in einem Monat / ſo ich dero ort verzehrt / nicht alles hab 
ſehen kuͤnnen / dieweil ich in zeit eines gantzen Jars die eygenſchafft 
der fruͤcht vñ aller andere: ſachen / ſo allda wachen kaum eins theils 
hette erfahren koͤnnen. Es muͤſſen auch die Indianer derſelben Lan⸗ 
den vnſern nohtwendigkeiten / geluſten vnnd fürwig aller ſachen nit 
gleich geſchaͤtzt / ſonder für folche Leulh gehalten wer den / als welche 
mit wenigiſter muͤhe / arbait vnnd vngelegenheit jhr Leben begeren 
zuzubꝛingen / vñ ſich vmb obrige geluͤſt nit vngeſchlaffen legen md» 
gen. Die wolluſt vnd gutes leben wiꝛdt in diſem fo froͤlichen frucht⸗ 
baren vnd faiſten Landen auch groß ſein / dieweil Laim vnnd Laͤtten 
nit mangelt / darauß man alsbald von gebreñten ſtainen vnnd zieg⸗ 
len / haͤuſer bawen vnd decken kan / vnd was man ſonſt auß derglei⸗ 
chen zu brennen vñ zumachen pflegt. Es hat auch alda in der nehne 
gute Steinbruͤch von Marmelſtein / von denen man Quader ſiuck 
vnd Säulen zu gewaltigen vnd herzlichen Haͤuſern kan haben / wie 
dañ auch ein vberfluß allerhand notwendiges Bawholtz. Ferner 
iſt die gegendt von Piehlen / Ebnen vnd Thaͤlern / hohen Bergen / 
vnd Felſen auch Brunnenbaͤchen vnd Waſſerfluͤſſen alfo befchaffe 
daß man nach gelegenheit deß orts kan Staͤtt / Veſtungen / Muͤh⸗ 
len vnnd andere dergleichen Gebaͤw auffrichten / welche Fluͤß vnd 
Brunnen auch ein gewiſſe anzeigung der Fruchbai keit deß Landts 

ſein 

ſein. Es hat auch ſo gute Fewrſtein als zu Madrid. Der Meerhafft 
oder Schifflaͤnd S. Philip vnd Jacobs iſt ꝛ0. meil lang / darinn 
alles ſicher vnd ſauber / das die Sckiff bey tag vnnd nacht koͤnden 
anlenden / mit vilen Flecken vmbgeben / in welchen man von wei⸗ 
tem bey Tagszeiten vil rauch / vnd zu nachts fewr vnd liecht geſehẽ. 
Deß gleichen der Port oder Haffen della Vera Cruz genant / iſt ſo 
fähig daß einsmal ! ooo. Schiff darin bleibt koͤnen. Der grund 
iR ſauber / vnd von ſchwartzen Sand / man kan an allen orthen der 
Fluͤß anlenden / vnder welchen zween / deren der eine ſo groß / als deg 


Guadalquiuir zu Seuilia / vnd an Waſſer tieffer als fuͤnff Claff⸗ 
tern / der geſtalt / das mittelmaͤſſige Schiff von Rudern oder ohne 
dieſelben koͤnden einfahren. Vnſere Barcken ſein geraum hinein 
gefahren / vnd Waſſer ( welches allenthalben auß bündig ſchoͤn vnd 
gut iſt) abgeholt. Das geſtatt / da man außſteigt / iſt ein gelaͤnd 
von den meiln / vnd der mehrertheil ein ſchwartzes ſchweres grieß / 
oder Kiß / ſo ſehr gut iſt zu laſt der Schiff. Demnach aber das Ge⸗ 
laͤnd keine bruch / auch das Graß vnnd Kreuter am Geſtatt ſchoͤn 
grien iſt / iſt abzunemmen / daß es vom Meer nit hart geſchlagen 
wirdt. Item dieweil die Baͤum ſchoͤn auffrecht vnd vnuerſert / iſts 
ein zeichen daß es alldorten nit groſſes vngewirter noch vngeſtuͤme 
obgzebe. Diſer Haſen / auſſer daß er ſchoͤn / hat er noch was ſo zu ſon⸗ 
derlichen Kurtzweil dienet / das nemblichen alß bald der tag anbricht 
man in negſt gelegnem Wald ein ſolche Har money vnnd ſuͤſſes ger 
fang von ſo groſſer anzahl allerley vogel hoͤrt / auch gegen abendt 
ein ſo lieblicher geruch fd manigfaltiger Blumen Kreuter vnd ge⸗ 
cwuͤrtz iſt / deß halben genugſamb zufchenenyes ein wolgelegen Landt 
ſey. Diſen Hafen vnd ombligendes geländ machen auch vil herꝛli⸗ 
cher die ſouil in der nehe vmbgelegne vnd gute Inſulen / infonders 
heit ſiben / welche hey 260: Meil wegs im vmbkraiſ haben / eine ſe 
50. meil hat / vnd j z. von der andern ligt ift gantz fruchtbe en 

volckreich / in ſumma / ich ſag des zu diſem Gelaͤnd vnnd Hafen zu 
15. graden / vmb ein dritt heil eleuationis Poli Antartici, fan man 
alſo bald ein groſſe reiche Statt erbawen / vnnd das Bold fo ſie be⸗ 
wohnen wirdt aller obgemeldter Reicht umb vnd glegenheit / ſo ich 
nit erzehlen kan / aber die zeit offenbaren wird theilhafftig fein mag / 
werden auch jhr Gewerb mit den Landſchafften von Chile, Peru, 
Panama, Nicaragua, Guatemal, nueua Spania terrenate, vnnd 
Fillipi nas haben / deren allen E. May. Herz fein / vnd wann ſich 
Ew. Maye . diſer Landen welche ich ihr anbeute auch bemaͤchtigen 
wird / halte ich dieſelben Laͤnder ſie für ſo hoch vnd maͤchtig / das ne⸗ 
ben den ſie wie der ſchliſſel der erzehlten / werden ſie / die Handlung 
was fuͤrtreffenlicheit / vnd groͤſſe belangt / alle Chinas vnnd Japo⸗ 
nier auch andere Prouintzen derſelbẽn gegendt von Aſia vnd vmli⸗ 
genden Inſeln / weit vbertreffen / vnd ich thu jhme hiemit nit zuuil / 
ſonder erbeute mich ſolches durch gewiſe Mathemalhiſche Regulẽ 
zuerweiſen / vnd vermögen obgemelte Landſchafften alsbald 2000: 
Spanier zuerhalten. 1. 
Der Lufft iſt auch fo gut / das obwol die vnſern Außlaͤnder allda 

noch keiner kranck iſt worden / vnangeſehen / fo groſſer muͤhe vnnd 
arbeit / ſchwitzem netzen / vnnd andere vnorduungen in eſſen vnd in 
trincken / deß nachtslufft vnd Sonnenſcheins / welche doch bey tag 
nit gar zu heiß vnnd nach mitternacht einer wol ein wullin hembd 
hette erleiden koͤnden. So ſein die Innwohner ins gemein faiſte / 
ſtarcke leut / vnd vnder ihnen vil hohes Alters / vnnd dieweil ſie zum 
ebnen boden wohnen / iſts auch ein zeichen daß das Land gefund ſey. 
Dann wan es nit were / wurden ſie jhre wohnungen in die hoͤhe ma⸗ 
chen / wie in den Inſlen Filippium vnd anderer orthen / ſo ich geſe⸗ 
den geſchicht. Deſſen anzeigen iſt auch dieweil ſo wol das Fleiſch 
als die fiſch zween biß in dritten tag gut gebliben / ehe man ſie einge⸗ 
ſaltzen hat / Item die frucht fo man darvon gebracht / ob fie wol uns 
zeitig 

vnzeitig abgebrochen worden / daunoch fein ſie gantz lieblich / wie es 
dann an denen zu probieren iſt ſo ich mit mir gebracht hab. Es hatt 
auch keine ſandige oriß / noch diſtlen noch andere ſpitztge vnd rauhe 
Baͤum / noch Wurtzen ob dem Boden herauſſen ligend / keine Moͤ⸗ 
fer / noch Schnee auff den hohen Gebuͤrg / noch Crocodillen in den 
Waſſer fluͤſſen / noch inn den Bergen vergifftes Gewuͤrm noch A⸗ 
maiſſen / fo die frucht verderben / oder Spinnen vnd Bremen / wel⸗ 
ches ein außbuͤndigs ding iſt zu vnſerm vorhaben / vnd ſehr hoch zu⸗ 
achten / dieweil vil Landtſchafften in India allein diſes gewůꝛms vñ 
vnziffers halben nit koͤnden bewohnt werden ] wie auch andere / alls 
da ſie den innwohneꝛn ſouil pein anthun / wie ich dann deſſen ein gu⸗ 
ter gezeug ſein kan. 
Das ſein nun die Landſchafften / ſo ich erfunden / vnnd vnder E. 
May. Königlichen Heer fahnen die Poſſeſſion in der ſelben namen 
eingenommen hab. Anſaͤnglich iſt von mir ein Creutz auffgericht / 
vnnd ein Capell vnſer lieben Frawen von Loreto genant / gebawen / 
darinn alberait zo. Meſſen geleſen / vnd am Pfingſtag das Iubile. 
umgewunnen worden. An vnſers Herꝛn Fronleichnamstag iſt ein 
herꝛliche Proceſſion gehalten / vnnd das hochwuͤrdig Sacrament 
vor welchem E. May. Heerfahnen fich ſehen laſſen / vmb⸗ 
gtiragen vnd ſelbiges zuuor vnbekantes Land damie 
5 geehrt worden. . 

auch ſolche zuuor vnhekandte Lander zuer⸗ 
kundigen mit allen Gn. alberait abgeferti⸗ 
get / vnd auff Peru abgefahren / allda jhm 

ein Armada / vnd alle zu ſolcheꝛ gewaltigen 
expedition vnnd anzug gehörige Notturfft 

ordnet ſolten werden / den Saamen deß 
Goͤttlichen Worts in denſelben ſo weiten 
vnd / wie zuuerhoffen / nicht vnfrucht⸗ 
baren Acker auſſaͤen. 

